CELEX: 32021D0471
Language: hu
Date: 2021-03-17 00:00:00
Title: A Politikai és Biztonsági Bizottság (KKBP) 2021/471 határozata (2021. március 17.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2020/1826 határozat hatályon kívül helyezéséről (ATALANTA/2/2021)

2021.3.19.   
               
               
                  HU
               
               
                  Az Európai Unió Hivatalos Lapja
               
               
                  L 98/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/471 HATÁROZATA
         (2021. március 17.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2020/1826 határozat hatályon kívül helyezéséről (ATALANTA/2/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére,
         mivel:
         
                     (1)
                  
                  
                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (a továbbiakban: Atalanta) az EU-erők parancsnokának kinevezésére vonatkozó döntéseket.
                  
               
                     (2)
                  
                  
                     A PBB 2020. december 1-jén elfogadta a (KKBP) 2020/1826 határozatot (2), amellyel Diogo ARROTEIA kapitányt nevezte ki az Atlanta EU-erők parancsnokává.
                  
               
                     (3)
                  
                  
                     Az EU műveleti parancsnoka 2021. március 17-i hatállyal Luca Pasquale ESPOSITO kapitány kinevezését ajánlotta az EU-erők új parancsnokává. Az olasz hatóságok jelezték, hogy Luca Pasquale ESPOSITO kapitányt az EU-erők parancsnokává történő kinevezésekor ellentengernaggyá léptetik elő.
                  
               
                     (4)
                  
                  
                     Az Európai Unió Katonai Bizottsága 2021. március 9-én támogatta az említett ajánlást.
                  
               
                     (5)
                  
                  
                     A (KKBP) 2020/1826 határozatot ezért hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. március 17-i hatállyal Luca Pasquale ESPOSITO ellentengernagyot nevezi ki az EU-erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta).
         
         
            2. cikk
            A (KKBP) 2020/1826 határozat hatályát veszti.
         
         
            3. cikk
            Ez a határozat az elfogadásának napján lép hatályba.
            2021. március 17-től kell alkalmazni.
         
         
            Kelt Brüsszelben, 2021. március 17-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 301., 2008.11.12., 33. o.
         
         
            (2)  A Politikai és Biztonsági Bizottság (KKBP) 2020/1826 határozata (2020. december 1.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2020/895 határozat hatályon kívül helyezéséről (ATALANTA/3/2020) (HL L 406., 2020.12.3., 60. o.).